 Akizungumza baada ya mkutano huo mjini Brussels, rais Hollande alisema masuala mawili nyeti katika matakwa ya Uingereza, yalihusu upatikanaji wa mafao ya kijamii kwa wahamiaji kutoka mataifa ya Umoja wa Ulaya yanayofungamanishwa na kanuni ya uhuru wa kutoka sehemu moja kwenda nyingine, na pia suala la kwamba mataifa yaliyoko nje ya kanda inayotumia sarafu ya euro hayapaswi kuzuwia ushirikiano zaidi wa eneo hilo la sarafu ya pamoja. 